Document ID: /roh_data/filtered/fineweb-2-filterrobots_roh.jsonl.gz/37883

La Svizra ha cumenzà cun success ils campiunadis mundials suenter in pari cunter il grond favurit la Brasilia. Mo era ils Serbs han gì success en l’emprim gieu da gruppa. Suenter il 1:0 encunter la Costa Rica è la Serbia schizunt a la testa da la tabella.
I vegn spetgà in dir cumbat sur 90 minutas, detagls pudessan decider, malgrà che la Svizra ha dapli qualitad e vala sco favurit en quest gieu. Damai che la Svizra ha er en ses cader plirs giugaders cun ragischs en l’Albania u en il Cosovo vegn era spetgà in duel brisant. Las relaziuns tranter quests pajais è enconuschentamain betg la meglra.
Il gieu Svizra – Serbia cumenza a las 20:00 uras. Andreas Wieland rapporta per il Radio Rumantsch live da Kaliningrad, quai a partir da las 19:00 uras.
RR actualitad 07:00